CELEX: 62008TN0489
Language: et
Date: 2008-11-17 00:00:00
Title: Kohtuasi T-489/08: 17. novembril 2008 esitatud hagi — Power-One Italy versus komisjon

10.1.2009   
            
            
               ET
            
            
               Euroopa Liidu Teataja
            
            
               C 6/41
            
         17. novembril 2008 esitatud hagi — Power-One Italy versus komisjon
   (Kohtuasi T-489/08)
   (2009/C 6/81)
   Kohtumenetluse keel: itaalia
   Pooled
   
      Hageja: Power-One Italy SpA (Terranova Bracciolini, Itaalia) (esindajad: advokaadid R. Giuffrida, A. Giussani)
   
      Kostja: Euroopa Ühenduste Komisjon
   Hageja nõuded
   
               —
            
            
               Kohustada Euroopa Komisjoni EÜ asutamislepingu artikli 288 tähenduses ja alusel hüvitama Power-One Italy SpAle kogu tekitatud kahju summas 2 876 188,99 eurot, mis vastab projektiga PNEUMA seonduvatele kuludele või mis tahes suuremas või väiksemas summas, mida peetakse õiglaseks;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Käesolev hagi on esitatud otsuse peale lõpetada projekt nimega „Pneuma” ja nõuda tagasi selle rahastamiseks tehtud ettemaksed. Selle projekti esemeks oli uuendusliku UPS süsteemi loomine elektri tarnimiseks asjakohase suruõhureservi abil mobiilside raadio baasjaama seadmetele. Selle elluviimiseks sõlmis hageja kokkulepped strateegiliste partneritega ja eeskätt Firenze ülikooliga, kes pidi hoolitsema dünaamilise osa projekteerimise ja täiustamise eest ning uue süsteemi prototüüpide katsetamise eest, ENEA ja FEBE ECOLOGICuga uue UPSi kohta keskkonnaanalüüsi läbiviimiseks ning TELEFONICA MOVILESiga, kes andis nende käsutusse mõningad raadio baasjaamad Hispaania territooriumil, et katsetada prototüüpe tegelikes käitlustingimustes.
   Komisjoni eespool nimetatud otsuse tõttu pidi hageja tagasi maksma kõik rahastamise ettemaksetena antud summad ning oli eelkõige vastutav oma strateegiliste partnerite ees, kes esitasid kahju hüvitamise nõuded. Igal juhul lõpetas Power One projekti omal kulul ning andis selle üle, arvestades seejuures ka õiguspärase ootusega, mis tulenes komisjoni poolsest korduvast pikendamisest, kandes seejuures kulusid summas 2 876 188,99 eurot, ning seadis Hispaanias täielikult töökorda kostja ning partneritega sõlmitud kokkulepetes ettenähtud seadme.
   Oma nõuete toetuseks viitab hageja:
   
               —
            
            
               Euroopa Parlamendi ja nõukogu 17. juuli 2000. aasta määruse (EÜ) nr 1655/2000 keskkonna rahastamisvahendi (LIFE) kohta (1) artikli 10 rikkumisele;
            
         
               —
            
            
               LIFE projektide standardsete haldusnormide artikli 14 kohaldamatusele, kuivõrd hageja tegi kogu aeg tõsist ja asjakohast koostööd ning vastas alati täpselt kõigile komisjoni nõudmistele. Lisaks sellele viidi projekt „Pneuma” täielikult ellu, seade seati töökorda ja seda katsetati;
            
         
               —
            
            
               kõnealuse otsuse diskrimineerivale laadile ja õiguspärase ootuse põhimõtte rikkumisele.
            
         
      (1)  EÜT L 192, 28.7.2000, lk 1; ELT eriväljaanne 15/05, lk 121.